**Llawlyfr i ddysgwyr**

Dyddiad y sesiwn:

Enw’r dysgwr:

Enw’r tiwtor:

**Modiwl 1 – Beth yw Eiriolaeth?**

Diben y llawlyfr hwn yw ategu’r sesiwn a’ch cynorthwyo i gofnodi eich dysgu fel bod gennych ganllaw i gyfeirio ato yn y dyfodol. Fe’ch anogir i gwblhau’r llawlyfr mor gyflawn â phosibl a’i ddefnyddio mewn ffordd sy’n briodol i’ch anghenion.

Cewch fynd â’r llawlyfr gyda chi ac ni chaiff ei asesu na’i farcio mewn unrhyw ffordd.

**Canlyniadau dysgu ar gyfer y modiwl hwn**

Erbyn diwedd y sesiwn bydd y dysgwyr yn gallu:

* Egluro’r hyn y mae’r term ‘eiriolaeth’ yn ei olygu
* Disgrifio a chymharu modelau eiriolaeth cyfredol
* Cydnabod yr hyn y mae eiriolwr effeithiol yn ei wneud/ddim yn ei wneud
* Disgrifio’r broses eirioli a nodi ystyriaethau allweddol ar gyfer yr eiriolwr ar bob cam

**Ymarfer 1 – Ymarfer empathi**

**Trosolwg:** Yn yr ymarfer hwn gofynnir i ddysgwyr ddewis cerdyn a meddwl am amser yn eu bywydau pan oeddent yn teimlo fel hyn.

**Y datganiad ar y cerdyn oedd:**

|  |
| --- |
|  |

**Yr enghraifft y meddyliais amdani o’m profiad oedd:**

|  |
| --- |
|  |

**Pwyntiau trafod**

Pa ‘fath’ o bobl sy’n defnyddio eiriolaeth?

|  |
| --- |
|  |

O sleidiau 6 a 7

**Beth yw eiriolaeth…?**

“Mae eiriolaeth yn…

…ymwneud â siarad ar ran blant a phobl ifanc.

…ymwneud â galluogi plant a phobl ifanc i sicrhau bod eu hawliau yn cael eu parchu a bod eu barn a’u dymuniadau’n cael eu clywed bob amser.

…ymwneud â chyfleu barn, dymuniadau ac anghenion plant a phobl ifanc i’r rhai sy’n gwneud penderfyniadau, a’u helpu i ddod o hyd i’w ffordd drwy’r system.”

*(Safonau Cenedlaethol ar gyfer Darparu Gwasanaethau Eiriolaeth Plant, Llywodraeth Cynulliad Cymru, Chwefror 2003)*

“Mae eiriolaeth yn helpu ac yn galluogi pobl sy’n ei chael hi’n anodd cynrychioli eu buddiannau i arfer eu hawliau, mynegi eu barn, archwilio a gwneud dewisiadau ar sail gwybodaeth.”

*(Cynghrair Eiriolaeth Pobl Hŷn – Fforwm Cenedlaethol OPAAL, 2008)*

“Mae eiriolaeth yn golygu cymryd camau i helpu pobl i ddweud yr hyn maen nhw’n ei ddymuno, amddiffyn eu hawliau, cynrychioli eu buddiannau a chael y gwasanaethau sydd eu hangen arnynt.”

*(Action for Advocacy, 2002)*

**Egwyddorion eiriolaeth**

* Yn cael ei arwain gan berson
* Yn annibynnol
* Yn cefnogi’r person i leisio barn
* Ddim yn barnu
* Yn grymuso
* Yn gyfrinachol

**Ymarfer 2 – Ai eiriolaeth yw hyn?**

**Trosolwg:** Yn yr ymarfer hwn, cafodd cyfres o sefyllfaoedd byr eu darllen ar goedd a gofynnwyd i’r dysgwyr ymateb i’r cwestiwn ‘ai eiriolaeth yw hyn?’ drwy ddal cerdyn i fyny yn dweud ‘ie’, ‘na’, neu ‘efallai’.

**Pwyntiau trafod**

Ystyriwch rai o’r materion sy’n ymwneud â’r amwysedd sydd weithiau’n gysylltiedig ag eiriolaeth. Beth sy’n achosi’r materion hyn? A all eiriolaeth byth fod yn gwbl glir ac yn benodol?

|  |
| --- |
|  |

O sleid 10

**Mathau o eiriolaeth**

2. Eiriolaeth ffurfiol

*Mae elfen o eiriolaeth yn perthyn i rai rolau proffesiynol ehangach. Gall y gweithiwr proffesiynol helpu’r unigolyn i fynegi ei safbwyntiau a’i ddymuniadau gan fynegi ei safbwyntiau neu farn broffesiynol ei hun ar wahân.*

3. Eiriolaeth anffurfiol

*Gall unigolyn geisio cymorth ar ffurf eiriolaeth gan rywun mae’n ei adnabod ar sail anffurfiol. Mae’r math hwn o eiriolaeth yn ffurfio rhan o berthynas emosiynol ehangach lle gallai’r eiriolwr fod â’i deimladau cryf ei hun ynghylch yr hyn sydd orau i’r unigolyn.*

4. Eiriolaeth Broffesiynol Annibynnol

*Gall unigolyn geisio cymorth eiriolwr sy’n gyfrifol am ddarparu cymorth annibynnol er mwyn mynegi barn yr unigolyn waeth beth yw ei safbwynt neu ei farn ei hun am y sefyllfa.*

1. Eiriolaeth cymheiriaid

*Gall unigolyn edrych am gymorth ar ffurf eiriolaeth gan rywun sy’n deall ei sefyllfa oherwydd ei fod wedi bod yn y sefyllfa honno neu’n profi amgylchiadau tebyg.*

**Ymarfer 3 – Mathau o eiriolaeth**

**Trosolwg:** Yn yr ymarfer hwn gofynnwyd i’r dysgwyr gwblhau tabl i nodi’r pethau a oedd yn debyg ac yn wahanol rhwng mathau gwahanol o eiriolaeth.

**Pwyntiau trafod**

Beth yw rhai o gryfderau a gwendidau pob math o eiriolaeth?

Pa fath o eiriolaeth y byddech chi fwyaf tebygol o’i defnyddio? Pam?

|  |
| --- |
|  |

**Ymarfer 4 – Y broses eirioli**

**Trosolwg:** Yn yr ymarfer hwn gofynnwyd i’r dysgwyr roi cyfres o gardiau yn y drefn a oedd yn adlewyrchu’r ‘broses eiriolaeth’ orau yn eu barn hwy.

**Pwyntiau trafod:**

Pam nad yw’n bosibl dilyn un ‘broses’ eirioli safonol?

|  |
| --- |
|  |

Beth wnaethoch chi ei ddysgu o’r cardiau amwys?

|  |
| --- |
|  |

**Crynhoi’r dysgu**

Crewch eich diffiniad eich hun o eiriolaeth:

|  |
| --- |
|  |

Pa ran mae eiriolaeth yn ei chwarae yn eich bywyd chi a bywydau’r rhai rydych yn eu cefnogi?

|  |
| --- |
|  |

Nodwch unrhyw anghenion dysgu pellach sydd gennych yn eich barn chi yn dilyn sesiwn heddiw.

Sut gallech fynd i’r afael â’r rhain?

|  |
| --- |
|  |

Tudalen nodiadau